Diari Oficial de la Generalitat Valenciana


Sumari del DOGV 8893, del 28-08-2020 (2020/6513)

Citació a termini als interessats en el procediment de drets fonamentals número 5 /177/2020.
--------------------------------------------------------------------------------------------

### Dades del document

Número de DOGV
:   8893

Data del DOGV
:   28-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6513


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini als interessats en el procediment de drets fonamentals número 5 /177/2020. [2020/6513]  
Drets fonamentals [DFU] núm.: 5 /000177/2020-  
NIG: 46425-83-8-3613-7317444  
Demandant/recurrent: María Victoria Aragón Carreras  
Procurador/lletrat: Valentín Quiroga Martínez  
Demandat/recorregut: Conselleria de Sanitat Universal i Salut Publica  
Procurador/lletrat: /advocat Generalitat Valenciana  
Intervinent: Ministeri Fiscal  
  
María Alfonso Seijas Rodríguez, lletrada de l'Administració de justícia de la Sala de Vacances del Tribunal Superior de Justícia de la Comunitat Valenciana,  
Faig saber: per tindre-ho així acordat aquest jutjat en el Decret de 3 d'agost de 2020, es fa saber per mitjà del present edicte que en aquest jutjat s'ha admés a tràmit el recurs drets fonamentals [DFU] - 000177/2020, interposat per María Victoria Aragón Carreras contra l'apartat segon del punt primer de la Resolució de la consellera de Salut del 17 de juliol de 2020, de modificació i adopció de mesures addicionals i complementàries de l'Acord del 19 de juny, del Consell, sobre mesures de prevenció contra la Covid-19, publicat el 18 de juliol de 2020 en el Diari Oficial de la Generalitat Valenciana, en el qual, amb data de 3 d'agost de 2020, es va dictar un decret amb el següent contingut:  
  
Decret  
  
València, 3 d'agost de 2020  
  
Antecedents de fet  
Primer. En data 1 d'agost de 2020, el lletrat Valentín Quiroga Martínez, actuant en nom i representació de María Victoria Aragón Carreras, va presentar un escrit en què formulava un recurs contenciós administratiu per a ser seguit pel procediment especial per a la protecció dels drets fonamentals de la persona del capítol I del títol IV de la Llei 29/1998, contra l'apartat segon del punt primer de la Resolució de la consellera de Salut del 17 de juliol de 2020, de modificació i adopció de mesures addicionals i complementàries de l'Acord del 19 de juny, del Consell, sobre mesures de prevenció contra la Covid-19, publicat el 18 de juliol de 2020 en el Diari Oficial de la Generalitat Valenciana.  
  
Segon. Observant i sent necessària la representació processal per la part recurrent, de procurador que la represente, s'ha de requerir la personació d'aquesta amb procurador, i se li dona un termini de cinc dies per a verificar-ho.  
Tercer. La part recurrent, per mitjà d'un altressí, ha sol·licitat la publicació d'un edicte en el DOGV, expressiu de la interposició del present recurs.  
  
Fonaments de dret  
Primer. Disposa el procediment especial per a la protecció dels drets fonamentals de la persona (art. 114 i següents de la Llei de 13 de juliol de 1998) que el procediment d'empara judicial de les llibertats i drets, previst en l'article 53.2 de la Constitució Espanyola, es regirà, en l'ordre contenciós administratiu, pel que es disposa en aquest capítol i, en allò que no s'hi preveu, per les normes generals de la present llei. L'apartat 2 d'aquest article fa esment que podran fer-se valdre en aquest procés les pretensions a què es refereixen els articles 31 i 32, sempre que tinga com a finalitat restablir o preservar els drets o llibertats per raó dels quals el recurs haguera sigut formulat. Afig l'apartat 3 de l'article 114 que, amb caràcter general, la tramitació d'aquests recursos tindrà caràcter preferent.  
Segon. De conformitat amb l'article 23.2 de la Llei 29/1998, i com que és obligatòria la personació de la part recurrent per un procurador que la represente, es dona un termini de cinc dies per a l'esmena d'aquest defecte.  
Part dispositiva  
  
Acorde  
Abans de l'admissió del recurs contenciós administratiu interposat per María Victoria Aragón Carreras contra la Resolució de la consellera de Salut del 17 de juliol de 2020, publicada el 18 de juliol de 2020, dictada per la Conselleria de Sanitat Universal i Salut Publica, es requereix la part recurrent perquè, en el termini màxim de cinc dies, esmene el defecte de personació, ja que és necessària la representació amb procurador, i s'adverteix que transcorregut aquest termini sense esmenar-ho, pertocarà l'arxivament sense dilació.  
A la sol·licitud de mesures cautelars, formeu una peça separada per a acordar el que siga procedent, de conformitat amb el que es disposa en els articles 131-135 i concordants de l'LJCA.  
Publiqueu-ho en el Diari Oficial de la Generalitat Valenciana i remeteu un edicte expressiu de la interposició del present recurs, i tot això a costa de la part recurrent.  
Seguint el torn establit per la Sala, correspon la ponència d'aquest recurs al magistrat Antonio López Tomás.  
Manera d'impugnació: contra la present resolució es pot interposar un recurs de reposició en el termini de cinc dies, a comptar des de l'endemà de ser notificada.  
  
Cosa que es fa pública als efectes preceptuats en l'article 47 de la Llei reguladora d'aquesta jurisdicció. Serveix la publicació del present edicte de citació a termini a les persones a favor de les quals deriven drets de l'acte administratiu recorregut, i així mateix, a les que puguen tindre interés directe, professional o econòmic en l'assumpte, perquè, si ho desitgen, puguen personar-se en legal forma en les presents actuacions en el termini de cinc dies.  
  
València, 3 d'agost de 2020.- La lletrada de l'Administració de justícia: María Alfonso Seijas Rodríguez.